अभिभावक तय करेंगे स्कूल में बच्चों की फीस
अलवर| निजीस्कूलों में फीस की कमान अब अभिभावकों के हाथों में होगी। स्कूल में किस क्लास के बच्चे की फीस कितनी होगी? फीस के अलावा कौन-कौन से शुल्क बच्चों से लिए जाएंगे, इसका निर्धारण अभिभावकों की एक समिति करेगी। राज्य सरकार ने हाल ही निर्देश जारी करते हुए फीस निर्धारण के लिए समिति गठित करने की पूरी गाइडलाइन जारी की है।
गाइडलाइन के अनुसार विद्यालय का सत्र शुरू होने के 30 दिन के भीतर स्कूल को माता-पिता अध्यापक संगम (पीटीए) बॉडी का निर्माण करना होगा। इसी पीटीए बॉडी में से विद्यालय स्तरीय फीस समिति का गठन होगा। स्कूल का प्रधानाचार्य पीटीए बॉडी का अध्यक्ष रहेगा और वरिष्ठ अध्यापक सचिव होगा। स्कूल के सभी अध्यापक और बच्चों के माता-पिता इसके सदस्य होंगे। प्रत्येक सदस्य से नगरीय क्षेत्र में 50 और ग्रामीण क्षेत्र में 20 रुपए वार्षिक लिए जाएंगे। बैठक अध्यक्ष द्वारा बुलाई जाएगी और इसकी सूचना नोटिस बोर्ड के जरिए दी जाएगी। शेष| पेज 16
बैठकमें कुल सदस्यों का 10 फीसदी कोरम पूर्ति के लिए आवश्यक होगा। बैठक में क्या निर्णय लिए गए, इसकी सूचना नोटिस बोर्ड के जरिए सभी को दी जाएगी।
क्या करेगी विद्यालय स्तरीय फीस समिति
आरटीई प्रभारी बलदेव गुप्ता का कहना है कि विद्यालय स्तरीय फीस समिति का निर्माण पीटीए बॉडी के गठन के बाद 10 दिन के भीतर करना अनिवार्य होगा। इसमें प्रबंधक द्वारा नामित स्कूल का प्रतिनिधि अध्यक्ष और प्रधानाचार्य सचिव होगा। निजी स्कूल के प्रबंधन द्वारा नामित 3 अध्यापक इसके सदस्य होंगे। इनके अलावा पीटीए में से 5 अभिभावक भी इसके सदस्य होंगे। फीस समिति के गठन की सूचना 15 दिन में नोटिस बोर्ड पर देने के साथ-साथ डीईओ को भी देनी होगी। गठन के बाद स्कूल प्रबंधन आगामी शैक्षणिक वर्ष के शुरू होने से 6 महीने पहले तमाम दस्तावेजों सहित अनुमोदन के लिए प्रस्ताव समिति के समक्ष रखेगा। समिति इस प्रस्ताव के अनुमोदन के समय नए सिरे से फीस निर्धारित कर सकेगी। प्रस्ताव प्राप्त होने के 30 दिन के भीतर समिति को फीस का अनुमोदन करना होगा। यदि समिति से फीस निर्धारण तय अवधि में नहीं होता है तो खंडीय स्तर पर प्रकरण भेजा जाएगा। विलंब होने की स्थिति में स्कूल प्रबंधन पूर्व शैक्षणिक सत्र की फीस में 10 फीसदी की वृद्धि कर फीस ले सकेगा। खंड स्तर पर प्रकरण का निस्तारण 60 दिनों में करना होगा।
स्कूल स्तरीय फीस समिति के संबंध में निर्देश मिले हैं। सभी स्कूलों को भिजवाए जा रहे हैं।
- रोहिताश मित्तल, डीईओ प्रारंभिक
hin_Deva hin_Deva hin_Deva hin_Deva hin_Deva hin_Deva hin_Deva mai_Deva